คลังเดินหน้ารัฐสวัสดิการ‘กองทุนชรา’
&nbsp;
19 ส.ค. 2554

โพสต์ทูเดย์ — “กรณ์” เดินหน้าระบบการออมแห่งชาติ ศึกษาข้อมูลเชิงรุกจากเกาหลีใต้ 
นายกรณ์ จาติกวณิช รมว.คลัง ได้โพสต์ข้อความผ่านเฟซบุ๊กระหว่างการหารือกับนายจุงฮวนยูน รมว.คลัง ประเทศเกาหลีใต้ว่า หนึ่งประเด็นที่ได้มีโอกาสศึกษาคือระบบกองทุนการออมแห่งชาติของเกาหลีใต้ ซึ่งรัฐบาลอยากเปิดโอกาสให้ประชาชนคนไทยที่เป็นแรงงานนอกระบบและไม่ได้มีความคุ้มครองของประกันสังคม ให้สามารถออมเงินไว้เพื่อวัยสูงอายุได้
แหล่งข่าวจากกระทรวงการคลัง เปิดเผยว่า นายกรณ์และนายกรัฐมนตรีได้กำชับให้เร่งจัดตั้งกองทุนการออมแห่งชาติ เพื่อให้ดูแลและสร้างสวัสดิการสำหรับรองรับแรงงานนอกระบบ เกษตรกร ชาวนา คนวัยชรา รวมถึงอาสาสมัครสาธารณสุขประจำหมู่บ้าน (อสม.) โดยเร็ว 
ทั้งนี้ เพราะสังคมไทยจะมีจำนวนผู้สูงอายุเพิ่มขึ้นเป็น 25% ของจำนวนประชากร จึงต้องเร่งจัดสวัสดิการสังคมขึ้นมาดูแลคนนอกระบบราชการและนอกระบบประกันสังคม เปิดให้คนชราเข้ามามีระบบการออมเพื่อความชราภาพได้ โดยรัฐบาลจะสมทบเงินเข้าไปส่วนหนึ่ง
สำหรับหลักการร่างกฎหมายกองทุนบำเหน็จบำนาญแห่งชาติ (กบช.) ในหลักการสมทบจะแบ่งเป็น กรณีอายุระหว่าง 2030 ปี หากประชาชนใส่เงินเข้ามาใน กบช. 100 บาท รัฐบาลจะสมทบให้ 50 บาท อายุ 3150 ปี ส่งเงินเข้ากองทุน 100 บาท รัฐบาลจะสมทบให้ 80 บาท และหากอายุ 51 ปีขึ้นไป รัฐบาลจะสมทบให้ 100 บาท